Greek: [42] Ακρόαση του κου Thierry Breton, διευθυντικού στελέχους της FT, στην επιτροπή οικονομικών υποθέσεων που αναφέρεται παραπάνω: "Συνολικά, από 100 δισεκατομμύρια ευρώ, 75 χρησιμοποιήθηκαν για την ανάπτυξη της στρατηγικής στον τομέα της κινητής τηλεφωνίας, 10 δισεκατομμύρια επενδύθηκαν για την TPSA, 11,2 δισεκατομμύρια για την Mobilcom και 9 δισεκατομμύρια για την NTL". Βλέπε επίσης την έκθεση Goldman Sachs της 26ης Σεπτεμβρίου 2002 η οποία διευκρίνισε ότι το χρέος είχε "σωρευθεί από μια σειρά συναλλαγών κατά το 2000, κυρίως την αγορά της Orange και της κοινής επιχείρησης Mobilcom".[43] Επιτροπή έρευνας: "Στην περίπτωση της Orange, η οποία συνέβαλε αποφασιστικά στην έκρηξη της χρέωσης του ομίλου".Έκθεση ενημέρωσης της Γερουσίας αριθ. 274, που επισυνάφθηκε στα πρακτικά της συνεδρίασης της 21ης Φεβρουαρίου 2002 "Στις 29 Μαΐου 2000, η France Télécom και ο όμιλος Vodafone συνήψαν συμφωνία με την οποία η France Télécom θα αγόραζε, από την Mannesmann το σύνολο των μετοχών που αποτελούν το κεφάλαιο της Orange plc, βρετανικού φορέα κινητής τηλεφωνίας. Η συμφωνία αυτή εκτελέστηκε στις 22 Αυγούστου 2000 με την αγορά, εκ μέρους της France Télécom, 664743658 μετοχών της Orange έναντι πληρωμής σε μετρητά ύψους 21,5 δισεκατομμυρίων ευρώ και τη λήψη εκ μέρους της FT από τη Vodafone 544559931 μετοχών της Orange, που πληρώθηκαν με την έκδοση 129201742 μετοχών France Télécom με τιμή 140,2 ευρώ, ενώ η Vodafone αποποιήθηκε τη χρήση των δικαιωμάτων ψήφου που συνδέονται με αυτές τις μετοχές. Παράλληλα, η France Télécom χορήγησε στη Vodafone μια σειρά οψιόν πώλησης στις μετοχές France Télécom οι οποίες εκδόθηκαν υπέρ της και η Vodafone χορήγησε στη France Télécom οψιόν αγοράς στο σύνολο ή μέρος των μετοχών της επί της France Télécom. Η France Télécom επαναγόρασε αμέσως από την Vodafone 15355531 μετοχές France Télécom στην τιμή έκδοσής τους. Συνεπώς η Vodafone δεν κατέχει περισσότερο από 9,9 % του κεφαλαίου της France Télécom … Μετά την εισαγωγή της Orange SA στο χρηματιστήριο στις 13 Φεβρουαρίου 2001, η Vodafone και η France Télécom κατέληξαν σε συμφωνία στις 28 Φεβρουαρίου 2001 σχετικά με τις λεπτομέρειες πώλησης στη France Télécom 113,85 εκατομμυρίων μετοχών France Télécom που ακόμα κατείχε η Vodafone. Αυτή η συμφωνία καθορίζει συνολικά τις λεπτομέρειες εκτέλεσης των οψιόν πώλησης και αγοράς μετοχών France Télécom που κατείχε η Vodafone και η συνολική τιμή αυτών των μετοχών καθορίστηκε σε 11,63 δισεκατομμύρια ευρώ περίπου … Η τρίτη καταβολή ενδέχεται να αποτελέσει αντικείμενο ενός συμπληρώματος … Το συμπλήρωμα θα μπορούσε να ανέρχεται έως 1,5 δισεκατομμύρια ευρώ περίπου …. Βάσει αυτής της συμφωνίας, το συνολικό κόστος αγοράς της Orange plc ανέρχεται σε 35472 εκατομ. ευρώ".Βλέπε επίσης την έκθεση της επιτροπής έρευνας: "Η αγορά των μετοχών ύψους 43,2 δισεκατομμυρίων ευρώ (ποσό το οποίο ανήλθε σε 35,4 δισεκατομμύρια ευρώ το Φεβρουάριο του 2001) χρηματοδοτήθηκε κατά το ήμισυ σε μετρητά (21,5 δισεκατομμύρια ευρώ) και κατά το άλλο ήμισυ με ανταλλαγές μετοχών (18,1 δισεκατομμύρια ευρώ). Όμως, ως προς το τελευταίο αυτό σημείο, η France Télécom αναλάμβανε την υποχρέωση να επαναγοράσει τις μετοχές που μεταβιβάστηκαν με ελάχιστη τιμή 104 ευρώ. Δεν υπήρχε καμία αμφιβολία ότι ο πωλητής θα απαιτούσε την υλοποίηση αυτών των οψιόν επαναγοράς … Λόγω της πτώσης του χρηματιστηρίου από το φθινόπωρο του 2000, ο κίνδυνος να υποχρεωθεί ο γαλλικός όμιλος να πληρώσει τοις μετρητοίς κατά 100 % τις μετοχές της Orange έγινε πραγματικότητα, με δύο καταβολές στη Vodafone ύψους 6,631 δισεκατομμυρίων ευρώ και 4,973 δισεκατομμυρίων ευρώ το Μάρτιο του 2001 και το 2002".